అమితాబ్ బచ్చన్
1984లో భారత ప్రభుత్వం అమితాబ్ ను పద్మశ్రీతోనూ, 2001లో పద్మ భూషన్ తోనూ, 2015లో పద్మవిభూషన్ తోనూ గౌరవించింది. 2007లో ఫ్రెంచి ప్రభుత్వం తమ దేశ అత్యున్నత పురస్కారమైన "లెగియన్ ఆఫ్ హానర్"తో గౌరవించింది.
అమితాబ్ బచ్చన్ సినిమాలు
2000లో ఆయన నటించిన మొహొబ్బతేకు ఫిలింఫేర్ ఉత్తమ సహాయనటుడు పురస్కారాం అందుకున్నారు అమితాబ్. అదే సంవత్సరం కౌన్ బనేగా కరోడ్ పతీ షోతో బుల్లితెరకు పరిచయమయ్యారు. ఒక్క మూడో సీజన్ తప్ప ఆ షోలో అన్ని సీజన్లలోనూ ఆయనే వ్యాఖ్యాతగా వ్యవహరించారు. 2002లో ఆంఖే, 2003లో బఘ్బాన్, 2004లో ఖాకీ సినిమాల్లో నటించారు అమితాబ్. 2005లో సంజయ్ లీలా భన్సాలీ దర్శకత్వంలో చెవిటి, గుడ్డి అమ్మాయికి టీచర్ పాత్రలో బ్లాక్ సినిమాలో ఆయన నటన విమర్శకుల ప్రశంసలు పొందింది. ఈ సినిమాకు జాతీయ, ఫిలింఫేర్ ఉత్తమ నటుడు పురస్కారాలు అందుకున్నారు అమితాబ్. 2009లో పా సినిమాలోని నటనకూ జాతీయ ఉత్తమ నటుడు పురస్కారం గెలుచుకున్నారు. భూతనాథ్ (2008), భూతనాథ్ రిటర్న్స్ (2014)లో మంచి దెయ్యం పాత్రలో అభిమానులను ఆకట్టుకున్నారు అమితాబ్. 2015లో పీకూ సినిమాలోని నటనకు నాలుగో జాతీయ ఉత్తమ నటుడు పురస్కారాన్ని అందుకున్నారు ఆయన.